proxectonos/corpus_dominio_legal_administrativo_tmp huggingface dataset:
EXTRACTO da Orde do 26 de abril de 2017 pola que se regula o réxime de subvencións ás organizacións sindicais para o ano 2017.
Consellería de Economía, Emprego e Industria — III. Outras disposicións — 10/05/2017

BDNS (Idenf.): 345074.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
Organizacións sindicais con representación no ámbito da Comunidade Autónoma de Galicia.
Segundo. Obxecto
A convocatoria de axudas que concederá a Consellería de Economía, Emprego e Industria ás organizacións sindicais con representación na Comunidade Autónoma de Galicia, para o desenvolvemento das súas actividades ordinarias durante o ano 2017, para o funcionamento dos seus gabinetes técnicos e para plans de formación de cadros e delegadas e delegados sindicais, co fin último de mellorar as condicións de traballo na Comunidade Autónoma de Galicia.
Terceiro. Bases reguladoras
Orde do 26 de abril de 2017 pola que se regula o réxime de subvencións ás organizacións sindicais para o ano 2017.
Cuarto. Importe
Para a concesión destas axudas destínase un millón noventa e nove mil oitocentos euros (1.099.800 €) de acordo coa seguinte distribución:
– Axudas para o desenvolvemento das actividades ordinarias das organizacións sindicais durante o ano 2017.
– 780.200 €, proporcionalmente distribuídos entre as organizacións sindicais solicitantes, segundo o número de representantes que tivesen en 31 de decembro de 2016 en virtude das eleccións celebradas nas empresas e nas administracións públicas no ámbito de Galicia.
– Axudas para a creación e/ou o funcionamento de gabinetes técnicos das organizacións sindicais e para plans de formación de cadros e delegadas e delegados sindicais.
– 319.600 €, proporcionalmente distribuídos entre as organizacións sindicais intersectoriais que o soliciten, segundo o número de representantes que tivesen en 31 de decembro de 2016 en virtude das eleccións celebradas nas empresas e nas administracións públicas no ámbito de Galicia.
Quinta. Prazo de presentación de solicitudes
O prazo de presentación de solicitudes será dun mes contado a partir do día seguinte ao da data de publicación desta orde no Diario Oficial de Galicia.
Santiago de Compostela, 26 de abril de 2017
CORRECCIÓN DE ERROS. Resolución do 28 de decembro de 2015 pola que se dá publicidade do acordo do Consello de Dirección que aproba as bases reguladoras das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 09/05/2017

Advertidos erros na referida resolución, publicada no DOG núm. 247, do 29 de decembro de 2015, cómpre facer a seguinte corrección:
– Na páxina 49488, na letra d) do punto 1 do artigo 4, onde di:
«d) Que teñan, na data de publicación destas bases no DOG e ata a data de liquidación da axuda destas bases, algún empregado por conta allea en Galicia distinto da contratación obxecto desta axuda».
Debe dicir:
«d) Que teñan, na data de publicación destas bases no DOG e ata a data de presentación da solicitude de cobramento, algún empregado por conta allea en Galicia distinto da contratación obxecto desta axuda».
RESOLUCIÓN do 28 de abril de 2017 pola que se procede á publicación dos requirimentos de emenda das solicitudes de axuda para a execución de accións de promoción exterior conxunta das empresas galegas (Galicia Exporta Organismos Intermedios), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 09/05/2017

Mediante Resolución do 20 de xaneiro de 2017 (DOG núm. 17, do 25 de xaneiro), publicáronse as bases reguladoras das axudas para a execución de accións de promoción exterior conxunta das empresas galegas (Galicia Exporta Organismos Intermedios), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 procedéndose á súa convocatoria, en réxime de concorrencia competitiva, para o ano 2017, por trámite anticipado de gasto.
Por parte do órgano instrutor do procedemento administrativo previsto no artigo 10 das ditas bases reguladoras, están analizándose as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 10.2 das bases reguladoras dispón que de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, este requirimento de emenda realizarase preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes de axuda xa revisadas que deben ser obxecto de emenda segundo se recolle no anexo a esta resolución.
Segundo. Requirir aos solicitantes incluídos nos ditos anexos para que, no prazo de dez días hábiles contados desde o seguinte ao da publicación da presente resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao que accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 10.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, teráselle por desistido na súa petición ao solicitante e arquivarase o expediente, trala correspondente resolución que será ditada nos termos previstos no artigo 21 da devandita Lei 39/2015.
Santiago de Compostela, 28 de abril de 2017
CORRECCIÓN DE ERROS. Resolución do 28 de decembro de 2015 pola que se dá publicidade do acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 09/05/2017

Advertido un erro na referida resolución, publicada no DOG núm. 247, do 29 de decembro de 2015, cómpre facer a seguinte corrección:
– Na páxina 49449, na letra d) do artigo 4, onde di:
«d) Que teñan na data de publicación destas bases no DOG e, ata a data de liquidación da axuda destas bases, algún empregado por conta allea en Galicia».
Debe dicir:
«d) Que teñan na data de publicación destas bases no DOG e ata a data de presentación da solicitude de cobramento, algún empregado por conta allea en Galicia».
EXTRACTO da Resolución do 25 de abril de 2017 pola que se establecen as bases reguladoras e se anuncia a convocatoria de subvencións a proxectos de instalacións fotovoltaicas nas comunidades de propietarios para o ano 2017.
Instituto Enerxético de Galicia — III. Outras disposicións — 09/05/2017

De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Poderán ser beneficiarios as comunidades de propietarios/as que leven a cabo as instalacións fotovoltaicas establecidas no artigo 5 destas bases nas vivendas nas que sexan titulares da subministración eléctrica e que estean dentro do territorio da comunidade autónoma de Galicia.
Segundo. Obxecto
Estas bases teñen por obxecto regular a concesión de subvencións a proxectos de instalacións fotovoltaicas nos edificios das comunidades de propietarios, que cumpran cos requisitos e condicións establecidos no articulado desta resolución (IN421M).
Terceiro. Bases reguladoras e convocatoria
Resolución do 25 de abril de 2017 pola que se establecen as bases reguladoras e se anuncia a convocatoria de subvencións a proxectos de instalacións fotovoltaicas nas comunidades de propietarios para o ano 2017.
Cuarto. Contía
1. A contía global da convocatoria ascende a 300.000 euros. O financiamento da convocatoria correspóndese con fondos propios do Inega para a anualidade 2017.
2. A contía da subvención será do 50 % do custo elixible da instalación, cun máximo de 60.000 euros por proxecto.
Quinto. Prazo de presentación de solicitudes
O prazo de presentación de solicitudes será dun (1) mes contado desde o seguinte a aquel en que se publiquen as presentes bases no DOG.
A presentación das solicitudes realizarase unicamente por medios electrónicos a través do formulario electrónico normalizado accesible desde a sede electrónica da Xunta de Galicia https://sede.xunta.gal.
Para a presentación das solicitudes poderá empregarse calquera dos mecanismos de identificación e sinatura admitidos pola sede electrónica da Xunta de Galicia, incluído o sistema de usuario e clave Chave365 (https://sede.xunta.gal/chave365).
Xunto coa solicitude presentaranse, anexadas, copias dixitalizadas da documentación complementaria.
Santiago de Compostela, 25 de abril de 2017
RESOLUCIÓN do 25 de abril de 2017, da Dirección Xeral de Enerxía e Minas, pola que se dá publicidade da relación de entidades colaboradoras adheridas ao abeiro da Orde do 9 de marzo de 2017 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan Renove de instalacións eléctricas comúns, así como a selección de entidades colaboradoras que participarán na súa xestión, e se procede á convocatoria para a anualidade 2017 (códigos de procedemento IN412E-IN412F).
Consellería de Economía, Emprego e Industria — III. Outras disposicións — 09/05/2017

De conformidade co disposto no artigo 13.4 da Lei 4/2006, do 30 de xuño, de transparencia e de boas prácticas na Administración pública galega, e nos artigos 5 e 6 das bases reguladoras para a concesión de subvencións, en réxime de concorrencia non competitiva, relativa ao Plan Renove de instalacións eléctricas comúns, así como a selección de entidades colaboradoras que participarán na súa xestión, e se procede á súa convocatoria (código do procedemento IN412E), procédese por medio desta resolución dar publicidade ás entidades colaboradoras adheridas para a xestión das axudas relativas ao Plan Renove de instalacións eléctricas comúns 2017.
As entidades colaboradoras do Plan Renove de instalacións eléctricas comúns son as encargadas de tramitar o procedemento (facer a reserva dos fondos, presentar a solicitude e presentar a documentación xustificativa da actuación).
Os interesados poderán consultar as entidades adheridas no seguinte enderezo (https://entidadescolaboradoras.xunta.gal/electricas/consulta) e no enlace habilitado na páxina web da Consellería de Economía, Emprego e Industria (http://ceei.xunta.gal/recursos/axudas-e-subvencions/direccion-xeral-de-enerxia-e-minas).
Santiago de Compostela, 25 de abril de 2017
CORRECCIÓN DE ERROS. Orde do 21 de marzo de 2017 pola que se establecen as bases reguladoras do Programa de incentivos á contratación por conta allea das persoas desempregadas paradas de longa duración, e se procede á súa convocatoria para o ano 2017.
Consellería de Economía, Emprego e Industria — III. Outras disposicións — 09/05/2017

Advertidos erros na citada orde, publicada no
Diario Oficial de Galicia
número 68, do 6 de abril de 2017, cómpre efectuar as seguintes correccións:
Na páxina 16371, no artigo 17.1.c), onde di: «Informe de vida laboral correspondente aos tres meses anteriores ao mes en que se realiza a contratación indefinida inicial, máis o do correspondente ao do mes en que se realiza a dita contratación», debe dicir: «Informe de vida laboral dun código conta de cotización correspondente aos tres meses anteriores ao mes en que se realiza a contratación indefinida inicial, máis o correspondente ao mes en que se realiza a dita contratación».
Na páxina 16371, no artigo 17.1.f).4º, onde di: «Comprobación de datos das persoas membros da unidade familiar distintos do solicitante para a comprobación dos seus datos (anexo V)», debe dicir: «Comprobación de datos da persoa traballadora contratada e dos membros da súa unidade familiar (anexo V)».
CORRECCIÓN DE ERROS. Resolución do 30 de marzo de 2017 pola que se dá publicidade do acordo do Consello de Dirección que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (Galicia Emprende).
Instituto Galego de Promoción Económica — III. Outras disposicións — 12/05/2017

Advertidos erros na referida resolución, publicada no DOG núm. 73, do 17 de abril de 2017, procede facer as seguintes correccións:
Na páxina 17801, no Resolvo cuarto, no parágrafo segundo, onde di:
«O prazo de execución dos proxectos rematará na data establecida na resolución de concesión, sen que nunca poida exceder o 30 de decembro de 2019».
Debe dicir:
«O prazo de execución dos proxectos rematará na data establecida na resolución de concesión, sen que nunca poida exceder o 15 de outubro de 2019».
Na páxina 17812, no artigo 6.2.b), onde di:
«b) O valor engadido medio xerado pola actividade económica en que se vai encadrar o proxecto (en función da ratio asinable a cada sector de actividade a 2 díxitos), segundo as táboas indicadas no anexo IV destas bases (0-30 puntos).
A puntuación vén dada por aplicación da seguinte fórmula: (valor engadido medio do sector×30)/92,66; sendo 92,66 o valor máis alto do valor engadido bruto/ingresos dos distintos sectores de actividade».
Debe dicir:
«b) O valor engadido medio xerado pola actividade económica en que se vai encadrar o proxecto (en función da ratio asinable a cada sector de actividade a 2 díxitos), segundo as táboas indicadas no anexo IV destas bases (0-30 puntos).
A puntuación vén dada por aplicación da seguinte fórmula: (valor engadido medio do sector×30)/ 98,34; sendo 98,34 o valor máis alto do valor engadido bruto/ingresos dos distintos sectores de actividade».
Na páxina 17837, no anexo IV, na táboa con datos do valor engadido bruto medio por sectores de actividade, onde di:
Debe dicir:
EXTRACTO da Orde do 3 de maio de 2017 pola que se establecen as bases do programa Deseñando o teu futuro, e se procede á súa convocatoria para o ano 2017.
Consellería de Política Social — III. Outras disposicións — 12/05/2017

BDNS: (Identif.): 345596.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
A) Entidades sen ánimo de lucro, con sede permanente ou domicilio social en Galicia, que presten servizos á mocidade, e as súas respectivas federacións, sempre que, no caso destas últimas, o proxecto que presenten non sexa o mesmo que o de cada unha das entidades que as conforman.
B) Concellos, agrupacións de concellos ou mancomunidades da Comunidade Autónoma validamente constituídas, así como as entidades resultantes da fusión de municipios a que se refire a Lei 5/1997, do 22 de xullo, de Administración local de Galicia.
Segundo. Obxecto
A finalidade das axudas é financiar os proxectos dirixidos a que os mozos e as mozas entre 14 e 18 anos realicen estadías-visitas non remuneradas nos distintos sectores das empresas/entidades públicas ou privadas radicadas na Comunidade Autónoma de Galicia, para os efectos de que adquiran competencias, habilidades e cualificacións que complementen o seu desenvolvemento persoal e a súa formación.
O período do proxecto será de dous meses e terá como data límite de realización o 15 de novembro de 2017.
A duración das estadías-visitas será entre 5 e 15 días hábiles. As xornadas diarias nas empresas/entidades públicas o privadas serán de 4 horas como mínimo.
O número de mozos/as participantes non poderá ser superior a 15.
Terceiro. Bases reguladoras e convocatoria
Orde do 3 de maio de 2017 pola que se establecen as bases do programa Deseñando o teu futuro, e se procede á súa convocatoria para o ano 2017.
Cuarto. Contía
A contía global da convocatoria é de 67.305,00 €.
A distribución inicial de créditos será a seguinte:
a) 42.820,00 euros para entidades locais a cargo da aplicación 12.05.313A.460.0.
b) 24.485,00 euros para entidades sen ánimo de lucro, a cargo da aplicación 12.05.313A.481.0
Quinto. Prazo de presentación de solicitudes
Un mes, que se contará a partir do día seguinte ao da publicación da orde de convocatoria no DOG. Entenderase como último día do prazo o correspondente ao mesmo ordinal do día da publicación.
Sexto. Outros datos
Todas as entidades sen ánimo de lucro, concellos, agrupacións de concellos ou mancomunidades ás cales se lles conceda a axuda recibirán un anticipo do 80 % sobre o total da cantidade concedida, se así o solicitan.
Estas axudas outorgaranse en réxime de concorrencia competitiva e de acordo cos principios de publicidade, concorrencia, obxectividade, transparencia, igualdade, non discriminación, eficacia e eficiencia e efectúase por orde de puntuación ata esgotar o crédito orzamentario.
Santiago de Compostela, 3 de maio de 2017
CORRECCIÓN DE ERROS. Orde do 18 de abril de 2017 pola que se modifica a autorización do centro privado Montecastelo, de Vigo (Pontevedra).
Consellería de Cultura, Educación e Ordenación Universitaria — III. Outras disposicións — 12/05/2017

Advertido erro na Orde do 18 de abril de 2017 que se cita, publicada no
Diario Oficial de Galicia
nº 85 do xoves 4 de maio de 2017, cómpre facer a seguinte corrección:
Na páxina 21911, onde di: «1 CS Desenvolvemento de aplicacións web (2 unidades, 20 alumnos/as cada unha)», debe decir: «1 CS Desenvolvemento de aplicacións web (2 unidades, 30 alumnos/as cada unha)».
RESOLUCIÓN do 24 de abril de 2017, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 3 de agosto de 2016 pola que se establecen as bases reguladoras para a concesión de axudas a proxectos de cooperación interterritorial e transnacional dos grupos de acción local do sector pesqueiro (GALP), para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, ao abeiro das estratexias de desenvolvemento local participativo, e se convocan as correspondentes ao ano 2016 (Diario Oficial de Galicia número 166, do 2 de setembro).
Consellería do Mar — III. Outras disposicións — 15/05/2017

De conformidade co establecido no artigo 15.1 da Lei 9/2007, do 13 de xuño, de subvencións de Galicia, a disposición adicional primeira da referida orde reguladora dispón: «A Consellería do Mar publicará no
Diario Oficial de Galicia
, as axudas concedidas con suxeición a esta orde, indicando o programa e o crédito orzamentario a que se imputan, o beneficiario, a cantidade concedida e a finalidade da subvención».
Na súa virtude,
Ordenar a publicación no
Diario Oficial de Galicia
das axudas concedidas, na convocatoria de 2016, con cargo á aplicación orzamentaria 14.03.723C.780.1, para o financiamento de proxectos de cooperación interterritorial e transnacional, ao amparo das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro (GALP), cofinanciadas nun 85 % polo Fondo Europeo Marítimo e de Pesca.
Santiago de Compostela, 24 de abril de 2017
Proxectos non produtivos
Aplicación 14.03.723C.780.1
Proxecto
Beneficiario/a
Total
Margalaica
Galp Seo de Fisterra Ría de Muros-Noia: Costa Sostible
46.100,00 €
Galp A Mariña Ortegal
19.100,00 €
Galp Golfo Ártabro Norte
19.000,00 €
Galp Costa da Morte
13.000,00 €
Galp Ría de Arousa
37.000,00 €
Galp Ría de Pontevedra
19.000,00 €
Totais
153.200,00 €
Proxectos non produtivos
Aplicación 14.03.723C.780.1
Proxecto
Beneficiario/a
Total
Morada Atlántica
Galp Costa da Morte
40.291,30 €
Galp Seo de Fisterra Ría de Muros e Noia. Costa Sostible
32.578,70 €
Totais
73.500,00 €
EXTRACTO da Orde do 3 de maio de 2017 pola que se convocan axudas económicas para o alumnado que realiza formación práctica en centros de traballo.
Consellería de Cultura, Educación e Ordenación Universitaria — III. Outras disposicións — 18/05/2017

BDNS (Identif.): 346142.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderá concorrer a esta convocatoria o alumnado matriculado en centros públicos desta comunidade autónoma e, no caso dos centros privados, o alumnado matriculado en ensinanzas concertadas coa Consellería de Cultura, Educación e Ordenación Universitaria que estea cursando o derradeiro curso dun ciclo formativo de grao profesional básico, grao medio ou grao superior de formación profesional inicial, artes plásticas e deseño, ensinanzas deportivas e programas formativos.
Segundo. Obxecto
Convocar axudas económicas para a realización da formación práctica en centros de traballo (FCT) en réxime de concorrencia non competitiva.
Terceiro. Bases reguladoras
Orde do 3 de maio de 2017 pola que se convocan axudas económicas para o alumnado que realiza formación práctica en centros de traballo.
Cuarto. Importe
O importe total das axudas económicas efectuarase con cargo ao concepto orzamentario 10.50.422M.480.0 dentro do exercicio orzamentario do ano 2017, da Dirección Xeral de Educación, Formación Profesional e Innovación Educativa, ata un importe máximo de 714.000 € (setecientos catorce mil euros).
Quinto. Prazo de presentación de solicitudes
Convócanse dous períodos de presentación de solicitudes:
1. Primeiro prazo, trinta e un (31) días naturais contados a partir do día seguinte ao da publicación desta orde no Diario Oficial de Galicia.
2. O segundo prazo será o comprendido entre o 14 de outubro e o 14 de novembro de 2017.
Santiago de Compostela, 3 de maio de 2017
ORDE do 12 de maio de 2017 pola que se fai público o incremento do crédito das axudas previstas na Orde do 22 de decembro de 2015 pola que se establecen as bases polas que se rexerá a concesión da axuda económica, a través da tarxeta benvida, para as familias con fillas e fillos nados no ano 2016, e se procede á súa convocatoria.
Consellería de Política Social — III. Outras disposicións — 19/05/2017

A Orde do 22 de decembro de 2015, pola que se establecen as bases polas que se rexerá a concesión da axuda económica, a través da tarxeta benvida, para as familias con fillas e fillos nados no ano 2016 e se procede á súa convocatoria, establece no seu artigo 3 que as axudas que se establecen no seu articulado se financiarán con cargo á aplicación orzamentaria 12.02.312B.480.1 recollida no Proxecto de lei de orzamentos xerais da Comunidade Autónoma de Galicia para o ano 2016. Dado que este programa se estende na súa execución ao ano 2017, trátase dun gasto plurianual e o importe destinado ás ditas axudas ascende á cantidade de 9.000.000 euros na anualidade de 2016, e de 9.000.000 euros na anualidade de 2017.
A devandita orde establece, ademais, que o crédito final resultante destinado a estas axudas se poderá incrementar no suposto de que sexa insuficiente para atender todas as solicitudes recibidas que cumpran os requisitos establecidos nesta orde.
Tendo en conta o volume de solicitudes recibidas, e en liña cos obxectivos do Programa de apoio á natalidade posto en marcha pola Xunta de Galicia, deben articularse as medidas necesarias para garantir que todas as persoas solicitantes que cumpren os requisitos determinados na Orde do 22 de decembro poidan recibir as axudas que lles corresponden, polo que é necesario incrementar o importe destinado á dotación orzamentaria consignada na orde de convocatoria mencionada.
Por todo o exposto, e no uso das facultades que me foron conferidas,
RESOLVO:
Artigo único.
Incremento dos créditos
Increméntase o crédito destinado ao financiamento das axudas previstas na Orde do 22 de decembro de 2015 pola que se establecen as bases polas que se rexerá a concesión da axuda económica, a través da tarxeta benvida, para as familias con fillas e fillos nados no ano 2016. O importe total do dito incremento, que se realizará na aplicación orzamentaria 12.02.312B.480.1, é de 420.000 €.
A publicación desta orde non supón a apertura dun novo prazo de presentación de solicitudes.
Disposición derradeira única.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 12 de maio de 2017
EXTRACTO da Orde do 10 de maio de 2017 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios, e se procede á súa convocatoria (ED106A).
Consellería de Cultura, Educación e Ordenación Universitaria — III. Outras disposicións — 19/05/2017

BDNS (Identif.): 346301.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
Empresas mercantís do sector editorial, sexan persoas físicas ou xurídicas, sempre que, estando legalmente constituídas, cumpran os requisitos establecidos nesta orde, non estean incursas nalgún dos supostos previstos no artigo 10 da Lei 9/2007, do 13 de xuño, de subvencións de Galicia, e elaboren os recursos didácticos curriculares obxecto desta orde.
Segundo. Obxecto
Edición en lingua galega de recursos didácticos curriculares e complementarios destes para os niveis non universitarios.
Terceiro. Bases reguladoras
Orde do 10 de maio de 2017 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios, e se procede á súa convocatoria (ED106A).
Publicadas no Diario Oficial de Galicia.
Cuarto. Contía
Importe total da convocatoria: 170.000 euros.
Quinto. Prazo de presentación de solicitudes
Un mes contado desde o día seguinte ao da publicación da Orde do 10 de maio de 2017 no Diario Oficial de Galicia.
Santiago de Compostela, 10 de maio de 2017
RESOLUCIÓN do 3 de maio de 2017 pola que se publica o plan de estudos da titulación oficial de máster universitario en Libro Ilustrado e Animación Audiovisual (2ª edición).
Universidade de Vigo — III. Outras disposicións — 19/05/2017

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (ACSUGA).
Establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro de 2010, por Resolución da Secretaría Xeral de Universidades do 9 de febreiro de 2010).
Para os efectos do cumprimento do previsto no artigo 35.4 da Lei orgánica 6/2001, de 21 de decembro, de universidades, e na redacción dada pola Lei orgánica 4/2007, de 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado de 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta Reitoría
Publicar o plan de estudos conducente á obtención do título de máster universitario en Libro Ilustrado e Animación Audiovisual (2ª edición) pola Universidade de Vigo, que se recolle no anexo a esta resolución.
Vigo, 3 de maio de 2017
Cadro 1. Distribución de créditos ECTS segundo tipo de materia
Cadro 2. Materias, créditos e módulos do máster
Para a obtención do título de máster universitario en Libro Ilustrado e Animación Audiovisual, o alumnado deberá superar os 120 ECTS dos que consta o máster.
RESOLUCIÓN do 3 de maio de 2017, da Dirección Xeral de Orientación e Promoción Laboral, pola que se dá publicidade ás axudas concedidas ao abeiro da Orde do 29 de decembro de 2015 pola que se establecen as bases reguladoras das axudas e subvencións para o fomento do emprego a través dos programas mixtos de emprego e formación da Comunidade Autónoma de Galicia dirixidos a mellorar a empregabilidade, a cualificación e a inserción profesional das persoas mozas incluídas no ficheiro do Sistema Nacional de Garantía Xuvenil, no ámbito da Comunidade Autónoma de Galicia, e se procede á súa convocatoria para o ano 2016 (Diario Oficial de Galicia número 248, do 30 de decembro).
Consellería de Economía, Emprego e Industria — III. Outras disposicións — 19/05/2017

O artigo 22.6 da orde reguladora dispón que as resolucións de concesión serán obxecto de publicación no
Diario Oficial de Galicia
, de acordo co disposto na Lei 38/2003, do 17 de novembro, na Lei 4/2006, do 30 de xuño, no Decreto 132/2006, do 27 de xullo, e na Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.41.322A.460.2, para o fomento do emprego a través dos programas mixtos de emprego e formación da Comunidade Autónoma de Galicia dirixidos a mellorar a empregabilidade, a cualificación e a inserción profesional das persoas mozas incluídas no ficheiro do Sistema Nacional de Garantía Xuvenil, no ámbito da Comunidade Autónoma de Galicia, ao abeiro da Orde do 29 de decembro de 2015 (
Diario Oficial de Galicia
número 248, do 30 de decembro).
Santiago de Compostela, 3 de maio de 2017
RESOLUCIÓN do 3 de maio de 2017, da Dirección Xeral de Orientación e Promoción Laboral, pola que se dá publicidade ás axudas concedidas ao abeiro da Orde do 29 de decembro de 2015 pola que se establecen as bases reguladoras das axudas e subvencións para os obradoiros de emprego, dentro dos programas mixtos de emprego e formación da Comunidade Autónoma de Galicia, e se procede á súa convocatoria para o ano 2016 (Diario Oficial de Galicia número 248, do 30 de decembro).
Consellería de Economía, Emprego e Industria — III. Outras disposicións — 19/05/2017

O artigo 23.7 da orde reguladora dispón que as resolucións de concesión serán obxecto de publicación no
Diario Oficial de Galicia
, de acordo co disposto na Lei 38/2003, do 17 de novembro, na Lei 4/2006, do 30 de xuño, no Decreto 132/2006, do 27 de xullo, e na Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.41.322A.460.2, para o programa de obradoiros de emprego dentro dos programas mixtos de emprego e formación da Comunidade Autónoma de Galicia, ao abeiro da Orde do 29 de decembro de 2015 (
Diario Oficial de Galicia
número 248, do 30 de decembro).
Santiago de Compostela, 3 de maio de 2017
CORRECCIÓN DE ERROS. Orde do 12 de abril de 2017 pola que se establecen as bases reguladoras do Programa de axudas para implantar a responsabilidade social empresarial (RSE), a igualdade laboral e a conciliación laboral e persoal, cofinanciadas polo Fondo Social Europeo, e se procede á súa convocatoria para o ano 2017.
Consellería de Economía, Emprego e Industria — III. Outras disposicións — 19/05/2017

Advertido erro na citada orde, publicada no Diario Oficial de Galicia número 84, do 3 de maio de 2017, cómpre realizar as seguintes correccións:
Na páxina 21712, onde di: «As empresas solicitantes da liña II (igualdade) e III (conciliación) poderán ser pemes, micropemes ou persoas traballadoras autónomas con traballadores/as por conta allea, con domicilio social e centro de traballo en Galicia, calquera que for a súa forma xurídica, e que estean validamente constituídas no momento de presentaren a solicitude de axudas e deberán contar cun mínimo de 10 persoas traballadoras».
Debe dicir: «As empresas solicitantes da liña II (igualdade) e III (conciliación) poderán ser pemes, micropemes ou persoas traballadoras autónomas con traballadores/as por conta allea, con domicilio social e centro de traballo en Galicia, calquera que sexa a súa forma xurídica, e que estean validamente constituídas no momento de presentaren a solicitude de axudas, e deberán contar cun mínimo de 6 persoas traballadoras».
RESOLUCIÓN do 3 de maio de 2017 pola que se publica o cambio de denominación do título de máster universitario en Enxeñaría da Construción polo de máster universitario en Xestión e Tecnoloxía de Estruturas e Instalacións e o seu novo plan de estudos.
Universidade de Vigo — III. Outras disposicións — 19/05/2017

Establecida a necesidade de cambiar a denominación do máster universitario en Enxeñaría da Construción por sentenza do Tribunal Superior de Xustiza de data vinte oito de outubro do dous mil quince (sentenza 583/2015), relativa ao recurso contencioso-administrativo nº 235/2014 interposto polo Consello Xeral de Colexios Oficiais de Aparelladores e Arquitectos Técnicos contra a Resolución do 10 de xuño do 2014, pola que se publicou o cambio de denominación do título de máster universitario en Enxeñaría da Edificación e Construcións Industriais da Universidade de Vigo pola de máster universitario en Enxeñaría da Construción.
Reunida a comisión académica do dito máster o día 16 de xuño do 2016 acordou aprobar o cambio de denominación por máster universitario en Xestión e Tecnoloxía de Estruturas e Instalacións, obtendo o informe favorable da Axencia para a Calidade do Sistema Universitario de Galicia con data 11 de novembro do 2016 para a nova denominación e a súa inclusión no Rexistro de Universidades, Centros e Títulos.
Polo exposto, esta reitoría, en virtude do disposto no artigo 28.3 do Real Decreto 1393/2007, do 29 de outubro, polo que se establece a ordenación das ensinanzas universitarias oficiais, na redacción dada polo Real decreto 861/2010, do 2 de xullo, que modifica o anterior, resolve ordenar a publicación do mencionado cambio de denominación do título de máster universitario en Enxeñaría da Construción pola de máster universitario en Xestión e Tecnoloxía de Estruturas e Instalacións pola Universidade de Vigo, así como a publicación do plan de estudos correspondente.
Esta resolución deixa sen efecto a Resolución reitoral de data 10 de xuño do 2014 pola que se publicou o plan de estudos do título agora modificado (Boletín Oficial del Estado, do 2 de xullo).
Vigo, 3 de maio de 2017
Cadro 1. Distribución de créditos ECTS segundo tipo de materia
Cadro 2. Materias, créditos e módulos do máster
Para a obtención do título de máster universitario en Xestión e Tecnoloxía de Estruturas e Instalacións, o alumnado deberá superar os 60 ECTS dos que consta o máster.
RESOLUCIÓN do 3 de maio de 2017 pola que se publica o plan de estudos da titulación oficial de máster universitario en Valoración, Xestión e Protección do Patrimonio Cultural.
Universidade de Vigo — III. Outras disposicións — 19/05/2017

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (ACSUGA).
Establecido o carácter oficial do título por Acordo do Consello de Ministros do 26 de decembro de 2014 (publicado no BOE do 29 de xaneiro de 2015 por Resolución da Secretaría Xeral de Universidades do 9 de xaneiro de 2015).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do apartado 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta Reitoría
Publicar o plan de estudos conducente á obtención do título oficial de máster universitario en Valoración, Xestión e Protección do Patrimonio Cultural pola Universidade de Vigo, que se recolle no anexo a esta resolución.
Vigo, 3 de maio de 2017
Cadro 1. Distribución de créditos ECTS segundo tipo de materia
Cadro 2. Materias, créditos e módulos do máster
Para a obtención do título de máster universitario en Valoración, Xestión e Protección do Patrimonio Cultural, o alumnado deberá superar os 60 ECTS dos que consta o máster.
ORDE do 25 de abril de 2017 pola que se autoriza a inclusión da Escola de Música de Rianxo no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 18/05/2017

O representante da Asociación Cultural Escola de Música de Rianxo solicita a inscrición da Escola de Música de Rianxo no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial da Coruña achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Primeiro. Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Denominación: Escola de Música de Rianxo.
Titular: Asociación Cultural Escola de Música de Rianxo.
Código: 15033083.
Provincia: A Coruña.
Concello: Rianxo.
Código postal: 15920.
Domicilio: Casa da Cultura. Praza de Castelao, s/n.
Segundo. Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Terceiro. O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de abril de 2017
RESOLUCIÓN do 5 de maio de 2017 pola que se dá publicidade aos convenios de colaboración subscritos no primeiro cuadrimestre de 2017.
Axencia Galega para a Xestión do Coñecemento en Saúde — III. Outras disposicións — 16/05/2017

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Dar publicidade á relación de convenios subscritos pola Axencia Galega para a Xestión do Coñecemento en Saúde nos meses de xaneiro, febreiro, marzo e abril do ano 2017, que se incorpora como anexo a esta resolución.
Santiago de Compostela, 5 de maio de 2017
RESOLUCIÓN do 5 de maio de 2017 pola que se dá publicidade aos convenios de colaboración subscritos no primeiro cuadrimestre do ano en curso.
Axencia Galega das Industrias Culturais — III. Outras disposicións — 16/05/2017

Resolución do 5 de maio de 2017 pola que se dá publicidade aos convenios de colaboración subscritos pola Axencia Galega das Industrias Culturais (Agadic), da Consellería de Cultura, Educación e Ordenación Universitaria, no primeiro cuadrimestre do ano en curso.
O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
una relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos pola Axencia Galega das Industrias Culturais (Agadic) no primeiro cuadrimestre do ano 2017, que se incorpora como anexo a esta resolución.
Santiago de Compostela, 5 de maio de 2017
RESOLUCIÓN do 26 de abril de 2017, da Secretaría Xeral de Emprego, pola que se fai pública a lista das entidades cooperativas que cumpriron coa obriga do depósito das contas anuais do exercicio 2015.
Consellería de Economía, Emprego e Industria — III. Outras disposicións — 16/05/2017

En cumprimento do disposto no artigo 97 do Regulamento do Rexistro de Cooperativas aprobado polo Decreto 430/2001, do 18 de decembro (DOG núm. 31, do 12 de febreiro de 2002), faise público que esta secretaría xeral resolveu publicar a lista das entidades cooperativas que cumpriron coa obriga do depósito das contas anuais correspondentes ao exercicio 2015.
Santiago de Compostela, 26 de abril de 2017
RESOLUCIÓN do 12 de maio, da Secretaría Xeral de Medios, pola que se dá publicidade dos convenios de colaboración subscritos dentro do primeiro cuadrimestre do ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/05/2017

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño darlle publicidade aos convenios de colaboración subscritos pola Secretaría Xeral de Medios dentro do primeiro cuadrimestre do ano 2017, que se incorporan como anexo a esta resolución.
O que se fai público para xeral coñecemento.
Santiago de Compostela, 12 de maio de 2017
ORDE do 8 de maio de 2017 pola que se aproba a modificación parcial dos estatutos do Colexio Oficial de Graduados Sociais da Coruña e Ourense.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/05/2017

De acordo co establecido no artigo 150.2 da Constitución española, a Lei orgánica 16/1995, do 27 de decembro, de transferencia de competencias á comunidade autónoma galega, transfire no marco da lexislación básica do Estado, o desenvolvemento lexislativo e a execución en materia de corporacións de dereito público representativas de intereses económicos e profesionais.
A transferencia en materia de colexios oficiais ou profesionais fíxose efectiva a través do Real decreto 1643/1996, do 5 de xullo, e foi asumido polo Decreto 337/1996, do 13 de setembro, da Xunta de Galicia, correspondendo á Vicepresidencia e Consellería de Presidencia, Administracións Públicas e Xustiza as competencias nesta materia, en virtude do Decreto 72/2013, do 25 de abril, polo que se establece a súa estrutura orgánica.
A Lei 11/2001, do 18 de setembro, de colexios profesionais da Comunidade Autónoma de Galicia, ditada en virtude da citada competencia, dispón no seu artigo 16 que os colexios profesionais gozarán de autonomía para a elaboración, aprobación e modificación dos seus estatutos, sen máis límites que os establecidos polo ordenamento xurídico. O artigo 18 da mesma norma establece a obrigatoriedade de comunicarlle á consellería competente en materia de colexios profesionais os estatutos aprobados, así como as súas modificacións.
Dando cumprimento a esta disposición, o Colexio Oficial de Graduados Sociais da Coruña e Ourense acordou en Asemblea Xeral a aprobación da modificación parcial dos seus estatutos, que foron presentados ante esta Vicepresidencia e Consellería de Presidencia, Administracións Públicas e Xustiza, para os efectos da súa aprobación definitiva, despois da cualificación de legalidade, en cumprimento do establecido no artigo 18 da Lei 11/2001, de colexios profesionais da Comunidade Autónoma de Galicia.
En virtude do anterior, e verificada a adecuación á legalidade da modificación dos estatutos presentados, en uso das facultades que me foron conferidas,
Artigo 1. Obxecto
1. Aprobar a modificación parcial dos vixentes estatutos do Colexio Oficial de Graduados Sociais da Coruña e Ourense aprobados por Orde do 2 de abril de 2013 (DOG núm. 79, do 24 de abril).
2. A modificación afecta o contido do artigo 3.2, no que consta o domicilio do colexio, e que se modifica nos seguintes termos: «2. O domicilio do Colexio de Graduados Sociais da Coruña e Ourense fíxase na cidade da Coruña; rúa Monforte, núm. 12, baixo».
Artigo 2. Publicación e inscrición
Ordenar a publicación da modificación dos estatutos no Diario Oficial de Galicia, e a inscrición correspondente no Rexistro de Colexios Profesionais da Comunidade Autómona de Galicia.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de maio de 2017
RESOLUCIÓN do 11 de maio de 2017, da Secretaría Xeral para o Deporte, pola que se dá publicidade dos convenios de colaboración subscritos por esta secretaría coas federacións deportivas galegas durante o cuadrimestre anterior.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/05/2017

O artigo 15.2 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á seguinte relación de convenios que se incorpora como anexo a esta resolución:
Convenios de colaboración subscritos pola Secretaría Xeral para o Deporte nos meses de xaneiro, febreiro, marzo e abril de 2017.
Santiago de Compostela, 11 de maio de 2017
RESOLUCIÓN do 16 de maio de 2017 pola que se dá publicidade dos convenios de colaboración subscritos por este organismo no primeiro cuadrimestre do ano 2017.
Escola Galega de Administración Pública — III. Outras disposicións — 31/05/2017

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro).
Darlle publicidade á relación dos convenios subscritos pola Escola Galega de Administración Pública referida aos meses de xaneiro, febreiro, marzo e abril do ano 2017, que se incorpora como anexo a esta resolución.
Santiago de Compostela, 16 de maio de 2017